Document ID: 32012D0031

KOMISJONI RAKENDUSOTSUS,
21. detsember 2011,
millega muudetakse otsuse 2007/275/EÜ I lisa, milles käsitletakse nõukogu direktiivide 91/496/EMÜ ja 97/78/EÜ alusel piiripunktides kontrollitavate loomade ja toodete loetelusid
(teatavaks tehtud numbri K(2011) 9517 all)
(EMPs kohaldatav tekst)
(2012/31/EL)
EUROOPA KOMISJON
võttes arvesse Euroopa Liidu toimimise lepingut,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 4 lõiget 5,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 3 lõiget 5,
ning arvestades järgmist:
(1)
Direktiiviga 91/496/EMÜ on ette nähtud kolmandatest riikidest liitu toodavate loomade veterinaarkontroll, mida liikmesriigid peavad korraldama vastavalt kõnealusele direktiivile.
(2)
Direktiiviga 97/78/EÜ on ette nähtud teatavate kolmandatest riikidest liitu toodavate loomsete ja taimsete saaduste veterinaarkontroll.
(3)
Nendes direktiivides on sätestatud, et liikmesriikide tollivõimud ei tohi kõnealuseid loomi ja tooteid liitu sisse tuua ilma, et need tooted oleks piiripunktides läbinud rahuldavate tulemustega veterinaarkontrolli.
(4)
Komisjoni otsusega 2007/275/EÜ (3) on ette nähtud, et otsuse I lisas loetletud loomseid saadusi tuleb piiripunktides direktiivide 91/496/EMÜ ja 97/78/EÜ kohaselt veterinaarselt kontrollida (veterinaarkontroll).
(5)
Loomad ja tooted, mis peavad läbima veterinaarkontrolli, peaksid olema selgelt tuvastatavad. Samuti tuleks otsuse 2007/275/EÜ I lisas sätestatud loetelu viia vastavusse mõistete ning viidetega, mis on määratletud Euroopa Parlamendi ja nõukogu 21. oktoobri 2009. aasta määruses (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (loomsete kõrvalsaaduste määrus) (4) ning komisjoni 25. veebruari 2011. aasta määruses (EÜ) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (5).
(6)
Otsuse 2007/275/EÜ I lisa loetelus on käsitletud loomi ja tooteid vastavalt nõukogu 23. juuli 1987. aasta määrusega (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) (6) ette nähtud kombineeritud nomenklatuurile (CN), mis on esmaseks allikaks veterinaarkontrolli tegemiseks esitatavate saadetiste valikul.
(7)
Nimetatud määruses sätestatud CN-koode on korduvalt uuendatud pärast otsuse 2007/275/EÜ vastuvõtmist. Loomsete saaduste CN-koode muudeti olulisel määral. Lisaks sellele kehtestati määruse (EMÜ) nr 2658/87 (muudetud komisjoni määrusega (EÜ) nr 1228/2010) (7) I lisas CN-koodid teatavate kaupade, näiteks laevade varustamiseks mõeldud kaupade veoks. Et need CN-koodid võivad olla seotud loomsete saadustega, tuleks need lisada otsuse 2007/275/EÜ I lisas sätestatud loetellu.
(8)
Liidu kaubanduse kontrolli- ja ekspertsüsteemiga (TRACES), mis loodi komisjoni 30. märtsi 2004. aasta otsusega 2004/292/EÜ TRACES süsteemi kasutuselevõtmise kohta ja otsuse 92/486/EMÜ muutmise kohta, (8) määrati algselt kindlaks kombineeritud nomenklatuuri neljanumbrilistesse rubriikidesse kuuluvad loomad ja loomsed saadused. TRACES-süsteemi on hiljem uuendatud ning teatavad loomad ja loomsed saadused on tuvastatavad nende CN-koodi kuue- või kaheksanumbrilise alamrubriigi järgi, et vältida kaupade vale liigitamist. Vastavalt sellele tuleks muuta ka otsuse 2007/275/EÜ I lisas esitatud loetelu asjaomaseid viiteid.
(9)
Teatavate CN-koodidega seoses on otsuses 2007/275/EÜ käsitletud üksnes CNi asjaomase grupi või rubriigi üht osa. Sellisel juhul on nimetatud otsuse I lisas esitatud loetelu 3. veerus viidatud kohaldatavatele liidu veterinaaralastele õigusaktidele ja on esitatud andmed loomade ja toodete kohta, mille suhtes tuleb läbi viia veterinaarkontroll. Võttes arvesse nüüd määrusega (EÜ) nr 1069/2009 ja määrusega (EÜ) nr 142/2011 ette nähtud mõisteid ja viiteid, tuleb otsuses 2007/275/EÜ sisalduvaid viiteid uuendada vastavalt kehtivatele liidu õigusnormidele.
(10)
Liidu õigusaktide järjepidevuse huvides tuleks otsuse 2007/275/EÜ I lisas esitatud loetelu uuendada, võttes arvesse CN-koodide ja loetelu 3. veerus esitatud vajalike viidete viimaseid muudatusi.
(11)
Otsuse 2007/275/EÜ I lisas esitatud loetelu tuleks seetõttu asendada käesoleva otsuse lisaga. Seega tuleks otsust 2007/275/EÜ vastavalt muuta.
(12)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2007/275/EÜ I lisa asendatakse käesoleva otsuse lisas esitatud tekstiga.
Artikkel 2
Käesolevat otsust kohaldatakse alates 1. jaanuarist 2012.
Artikkel 3
Käesolev otsus on adresseeritud liikmesriikidele.
Brüssel, 21. detsember 2011

Labels: 3
17
6